

**Dondolaš**

Krabuja brava,

črno lice,

karirana stomanja

brageše od štofa.

Vunene kopice,

trikvarti postoli i špag.

Veli i mali zvonac.

Zvon, zvon, zvon…

Zvona moje Grobnišćine!

**Ime i prezime učenika: Arian Maršanić**

Škola: OŠ Čavle, Čavja 47, 51 219 Čavle

Telefon: 051259169/051259570

Elektronička pošta: os.cavle@gmail.com

Razred: 8.a

Ime i prezime učitelja mentora: Dolores Maršanić, profesor hrvatskoga jezika

Đedovo blago

U đedovoj vinici more se svašta viđet. U kantunu vinice, uz jednu bačvu, stari je visoki drveni ljepotan. On se zove mandravit. Đedo ga je naslijedio od moga pokonjeg prađeda koji ga je koristio u proizvodnji maslinovog uja. On je simbol snage. Ima uzrečica "Jak ko mandravit!" Đedo mi je to govorio nogo puta, a to je značilo da se u tega čojeka ne prti. Temu vaja premučat jer ako te uvati, oporavjat ćeš se danima.

Ima đedo i morsu. Kad se za nekoga reče da ima ruke ko morse, to znači da kad te zamiluši, more te dobro zabojet. Ima u đedovoj vinici: sepeta, domižana, svjetijka na petruje, vagon krtole i kapulice mlade, smokve se suše na jesama, a vijenci od česna vise sa stare dubove grede...

"Moj đedo, koliko ti blaga imaš u vinici", kažem ja.

Đedo se nasmije i reče: "Najveće đedovo blago si ti, manjak moj!"

Rječnik konavoskog govora:

kantun-ugao

mandravit-drveni stroj korišten u proizvodnji maslinovog ulja

prti-dira

premučat-prešutjeti

nogo-puno

morsa-stezaljka

zamiluši-pomiluje

sepet-duboka košara od pruća

domižana - staklena posuda za držanje vina

krtola-krumpir

petruje-petrolej

česan-bijeli luk

jese-podmetači od pruća na kojima se suše smokve

manjak-momak

ime i prezime učenika: Antun Pendo

razred: 6.razred

naslov rada: Đedovo blago

naziv i adresa škole: OŠ Gruda

ime i prezime učitelja, mentora: Marijana Šerkić Despot, 098 785454

adresa elektroničke pošte škole: [ured@os-gruda.skole.hr](mailto:ured@os-gruda.skole.hr)

broj telefona/fax:020/791-012

**Što sve u pjesmu može stati**

U ovu pjesmu može stati   
sve ruvo zavičajno,  
i šlinge, i špenzle tkano,  
u ovu pjesmu mogu stati  
otarci za svetenje,  
krstitke, svatovi i kirbaji dragi,  
bakina mladost na klupčici kad je vezla,  
sva kola, sijela i prela,dukati što se sjaje,  
sva baština naša što stoljećima traje.

U ovu pjesmu mogu stati   
svi mirisi i okusi zavičaja,  
običaji koje moja obitelj  
 od zaborava čuva i o njima mari,  
sva čijala, tamburaši i čestitari.

U ovu pjesmu mogu stati  
 narodne nošnje, to šokačko cviće  
i kada prolaze naši serežani,   
pokladni jahači, maske i divani.

U ovu pjesmu može stati  
 sve bakino ruvo u kojemu me ona rado gleda,  
 iako joj kažem kako su danas vremena druga  
 i kako mi se toliko šlinge nositi ne da.   
U njenom oku zaigra srce  
 i zažari se lice   
 pa mi tiho šapne:  
 ,,Obuci za mene nošnju, moja golubice!''  
I tada mi ništa više teško nije  
 jer ljubav moja i bakina   
najljepšim sjajem nas grije.

**Učenica: Nina Matanović 7.r.**

Mentorica: Radojka Matić / kontakt: 091 79 18 147  
Osnovna škola Mate Lovraka   
Ul. A. Stepinca 18 32 270 Županja  
kontakt/ škola: 032/831-182- TAJNIŠTVO  
 032/831-110- RAVNATELJ / Marijan Oršolić, prof.   
e –mail: [os.mlovraka.zu@os-mlovraka-zu.skole.hr](mailto:os.mlovraka.zu@os-mlovraka-zu.skole.hr)  
Vukovarsko – srijemska županija

Manje poznate riječi:

ruvo – ruho, u smislu narodne nošnje  
špenzle – tkani haljetak s posebno tkanim šarama koje obilježavaju Slavoniju   
otarak – vezeni mali ručnik s prigodnim motivima koji se stavlja preko košare u kojoj se nosi svetenje za Uskrs  
kirbaj – crkveni god kada se pripremaju posebna jela i kolači, dolaze gosti i rodbina  
serežani – vojna postrojba koja je od Turaka čuvala granicu na Savi, nastupaju u prigodama i za Šokačko sijelo, obnavljajući običaj borbe sabljama za otetu djevojku  
čijalo – čehanje, čijanje perja za jastuke, kada bi se okupila rodbina i susjedi u kuću u kojoj se čija perje, uz pjesmu, zabavu  
šlinga – vrsta bijelog veza, može se vidjeti na slavonskoj nošnji  
poklade – vrijeme maskiranja prije korizme i obilaženja susjeda, ali i sudjelovanja u pokladnoj povorci koja se već 50 godina održava ulicama grada za Šokačko sijelo; danas uključuje i goste iz drugih krajeva RH, ali i iz Poljske, Austrije, Njemačke... Obitelji ih primaju u goste i uzvraćaju gostoprimstvo tijekom godine.